stanford-oval/wikipedia huggingface dataset:
סחר חליפין
סחר חליפין בעת החדשה עד ימינו

בתקופה המודרנית ניתן להבחין במספר סוגים של סחר חליפין:
סחר חליפין רגיל (כמו בימי קדם) – מתקיים בעיקר במדינות נחשלות ולא מתועשות, וכן בעיתות משבר כלכלי (למשל – מדינות אירופה ובמיוחד גרמניה שלאחר מלחמת העולם השנייה, או עסקת התפוזים בין ישראל לבין ברית המועצות).
סחר חליפין בין יבואנים ויצרנים – הללו עשויים להחליף ביניהם סחורות על מנת להגדיל את מבחר המוצרים שהם יכולים לשווק לקמעונאים.
סחר חליפין במגזר הפרסום ובאמצעי התקשורת.
סחר חליפין בתוך קהילות חברתיות – סוג זה לרוב ממוקד סחר בשירותים: אנשים עוזרים זה לזה על ידי החלפת ידע, כישורים, מוצרים ורעיונות. לקהילה המקיימת סחר חליפין יש מטבע קהילתי המשמש לסחר בתוך הקהילה. בעולם ישנן מאות או אלפי קהילות העוסקות בסחר חליפין. בישראל פועלות שתי קהילות סחר חליפין:
קהילת מחרוזת העושה שימוש במטבע מקומי
מיזם בנק זמן המופעל ע"י מתנ"סים שונים
מבחינה חשבונאית, יש להתייחס לכל עסקת חליפין כאל שתי עסקאות נפרדות, וכל אחד מהמחליפים צריך להוציא חשבונית עבור העסקה שבה הוא המוכר.
סחר חליפין בעולם החי

ניסויי תצפית גילו שימוש בסחר חליפין בקרב פרימטים. מקוקי סרטנים שחיים במקדשים בלינזיים (אנ') גונבים פעמים רבות פריטים של תיירים כדי להחליפם עם התיירים בתמורה למזון. חוקרים הבחינו שהמקוקים נוהגים לגנוב פריטים בעלי ערך גבוה (למשל, מכשירים אלקטרונים או ארנקים) על פני פריטים בעלי ערך נמוך (למשל, סיכות שיער או שקיות ריקות), מכיוון שהבינו שיוכלו להחליף פריטים אלו בתמורה לכמות רבה יותר של מזון. על פי התצפיות, מיומנות המקוקים לזהות את הפריטים בעלי הערך הגבוה יותר עולה עם הגיל והניסיון, וכך גם מיומנותם בגניבת הפריטים. מאחר שיש אוכלוסיות מקוקים שנוהגות בגניבה והחלפה במשך למעלה מ-30 שנים, החוקרים העריכו שמנהג זה עובר בתרבות שלהם.
ראו גם

סחר בין-לאומי
הכנסה בעין
טרייד אין
מהדק ניירות אדום אחד
סחר חליפין של הזמן
הערות שוליים

↑  The Myth of the Barter Economy
↑  קרין ונמרוד אלדאה, עוד דברים שלמדתי היום, עמ' 118
↑  Free trade between species, science, ‏19 Feb 2021
| --- | --- |
בקרת זהויות :  NLI: 987007283006105171  BNE: XX529017  BnF: cb11978389n (data)  GND: 4117176-7  LCCN: sh85011981  NKC: ph221985 
איור משנת 1874 המתאר חקלאי מציע שתי תרנגולות כסחר חליפין תמורת מנוי לעיתון.
טבח דאנבליין

| --- | --- |

 תאריך:  13 במרץ 1996
 מקום:  דאנבליין (אנ'), סקוטלנד, הממלכה המאוחדת
 קואורדינטות:  56°11′20″N 3°58′27″W﻿ / ﻿56.189°N 3.9743°W﻿ / 56.189; -3.9743
 סוג:  רצח המוני ירי בבית ספר ירי המוני טבח רצח והתאבדות
 נשק:  שני אקדחי FN HP שני אקדחי 357. מגנום אקדח סמית אנד וסון 19 (אנ')
 הרוגים:  16
 פצועים:  15
 מבצע:  תומאס המילטון
 מספר מפגעים:  1
 מפגעים הרוגים:  1
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טבח דאנבליין(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טבח דאנבליין
 
טבח דאנבליין (באנגלית: Dunblane Massacre) היה אירוע ירי המוני שהתרחש בבית הספר היסודי של העיירה דאנבליין (אנ') בסקוטלנד, הממלכה המאוחדת, ב-13 במרץ 1996. המפגע, תומאס המילטון בן הארבעים ושלוש, ירה למוות בשישה עשר תלמידים ופצע כחמישה עשר נוספים לפני שהתאבד.
הטבח > מהלך הטבח

תומאס המילטון בן הארבעים ושלוש עזב את ביתו שבסטירלינג (אנ') בסביבות השעה 08:15 בבוקר ה-13 במרץ 1996 ונסע צפונה לכיוון העיירה דאנבליין (אנ'). הוא הגיע לאזור בית הספר היסודי של העיירה לקראת השעה 09:30 והחנה את רכבו בסמוך לעמוד טלגרף שניצב בחניית המוסד הלימודי. לאחר שחתך את קווי התקשורת שסיפקו שירות לכמה מהבתים הסמוכים החל לעשות את דרכו לעבר בנייני הכיתות.
תחילה פנה המילטון לצדו הצפון-מערבי של בית הספר, ונכנס פנימה דרך דלת אשר הובילה לחדרי השירותים ולאולם הספורט, בו נכחו באותה שעה כעשרים ושמונה תלמידי כיתה א' בנוסף לשלושה אנשי סגל מבוגרים. ייתכן כי לפני שנכנס ירה פעמיים לכיוון שירותי הבנות והבמה של אולם הכנסים.
עם כניסתו לאולם הספורט החל המילטון לירות ללא הבחנה ופגע באחת המורות, אילין הארליד, אשר נורתה בזרועותיה ובאזור בית החזה, בשעה שניסתה להגן על התלמידים בגופה. על אף זאת היא הצליחה לדשדש קדימה יחד עם כמה מהם ולהתחבא בתוך ארון שניצב בצדי האולם. מורה נוספת, גוון מאיור, נורתה אף היא ונהרגה. המורה השלישית שהייתה נוכחת באותה שעה, מארי בלייק, נורתה בראשה ובשתי רגליה אך הצליחה לעשות את דרכה גם היא לעבר אחד הארונות עם כמה מתלמידיה.
תוך מספר שניות מהרגע בו נכנס לראשונה לאולם הספיק המילטון לירות כעשרים ותשעה כדורים עם אחד מהאקדחים שנשא, בעזרתם הרג ילד אחד ופצע מספר אחרים. ארבעה מבין אלו שנפצעו פנו להסתתר בארון הסמוך בסיוען של המורות הארליד ובלייק. משם פנה המילטון לצדו המזרחי של האולם כשהוא ממשיך לירות תוך כדי התקדמות, ולבסוף הסתובב אחורה וירה שמונה יריות לכיוון האזור הנגדי ממנו הגיע. לאחר מכן פנה לצעוד לכיוון מרכז האולם, משם ירה שמונה כדורים מטווח אפס לעבר ילדים אשר נפצעו קודם לכן ולא היו מסוגלים לנוע ולהימלט מפניו.
תלמיד בכיתה ז' שצעד בסמוך לקיר הבניין החיצוני בצדו המערבי של אולם הספורט בשעה שהירי החל התקרב והביט פנימה בניסיון לצפות במתרחש. המילטון הבחין בו וירה לכיוונו, אך הוא הצליח לברוח מהמקום לאחר שנפצע קלות מידי רסיסי זכוכית שעפו לעברו. בדקות הבאות נותר המילטון בעמדתו תוך כדי שירה כעשרים וארבעה כדורים נוספים לכיוונים שונים, בעיקר לעבר החלון הסמוך לדלת האש שניצבה בצדו הדרום-מזרחי של האולם, ככל הנראה כדי לפגוע באיש סגל אשר צעד לכיוון מגרש המשחקים ובו הבחין מבעד לזגוגית. מיד לאחר מכן פתח את הדלת וירה ארבעה כדורים נוספים לעבר בניין הספרייה, ופגע באשת סגל נוספת בשם גרייס טווידל אשר נפצעה באופן בינוני.
בכיתה סמוכה אשר פעלה מתוך מבנה נייד הסמוך ליציאת האש ממנה החל המילטון לירות למדו באותה שעה תלמידים מכיתה ז' בהוראת אשת הסגל קתרין גורדון. לאחר שהלה הבחינה בהמילטון יורה מבעד לדלת האש הנחתה את תלמידיה לשכב על הרצפה, כאשר לפתע ירה תשעה כדורים ישירות לעברם אשר פגעו בחפצים בלבד.
לבסוף שב המילטון חזרה לתוך אולם הספורט, הפיל את האקדח בו השתמש עד כה, ושלף שני אקדחים נוספים. לאחר שהכניס את הקנה של אחד מהם לפיו הפנה אותו כלפי מעלה והתאבד באמצעות ירייה בראשו. הטבח כולו נמשך בין שלוש לארבע דקות, במהלכו נפצעו כשלושים ושניים אנשים בסך הכל ומתוכם נהרגו כשישה עשר. חמישה עשר מבין ההרוגים מתו בזירה וילד אחד נכנע לפצעיו באמבולנס במהלך הנסיעה לבית החולים הקרוב.
הטבח > הגעת כוחות הביטחון לזירה

שיחת הטלפון הראשונה למוקד המשטרה התקבלה בשעה 09:41 באותו בוקר בידי מנהל בית הספר רונלד טיילור, אשר קיבל התראות אודות הירי שהתרחש בשטח המוסד הלימודי מידי אשת סגל בשם אגנס אוולסון. לאחר שדיווחה כי שמעה צרחות ונתקלה במה שנדמה כתרמילי כדורים מפוזרים על הרצפה, צעד טיילור בעצמו לכיוון אולם הספורט על אף שבאותה העת חשב כי הרעשים המדוברים הגיעו מעבודות באתר בנייה סמוך, ולאחר שהבחין בזירת הדמים רץ חזרה למשרדו והורה לאשת סגל אחרת, פיונה אידינגטון, להזעיק למקום עזרה רפואית בדחיפות.
האמבולנס הראשון הגיע לזירה בשעה 09:57, וצוות עזרה ראשונה נוסף מהמרכז הרפואי של דאנבליין הגיע כעבור מספר דקות, בשעה 10:04. ביניהם נמצאו מספר רופאים מוסמכים ואחות, אשר החלו לפעול במהרה ולבצע החייאות בתלמידים הפצועים. לאורך השעה הבא הגיעו צוותים רפואיים נוספים מהיישובים הסמוכים דון (אנ') וקלנדר (אנ'), צוות חירום מהמרפאה הרפואית של סטירלינג (אנ'), וכן צוות רפואי מהמרפאה המחוזית המלכותית בפלקירק (אנ').
כל הפצועים הועברו למרפאה המלכותית של סטירלינג עד השעה 11:30 בהמשך אותו היום, למעט ילד אחד, כאמור, אשר נכנע לפצעיו ומת בדרכו לבית החולים. לאחר אבחנה ראשונית הועברו חלק מהפצועים למרפאות אחרות בפלקירק ובגלאזגו. שני תלמידים אשר נכחו בטבח אך לא נפצעו היו שחקני הטניס לעתיד אנדי מארי וג'יימי מארי.
המפגע

| --- | --- |
 :  ראו גם – תומאס המילטון
תומאס ואט המילטון (באנגלית: Thomas Watt Hamilton,‏ 10 במאי 1952 – 13 במרץ 1996) נולד בגלאגזו, סקוטלנד, הממלכה המאוחדת, לתומאס ואט ואגנס גרהם המילטון. הוריו התגרשו זמן קצר לאחר לידתו והוא נותר בחזקת אמו, אשר עברה להתגורר יחד עם הוריה בקראנהיל (אנ').
במהלך חייו עבד המילטון לפרנסתו כפעיל בתנועות נוער רבות ואף הגיע לתפקידי ניהול בכירים, אולם מספר תלונות שהוגשו נגדו בגין ”התנהלות בלתי ראויה” כנגד ילדים צעירים אשר טענו כי נהג לצלם את הקטינים כשהם עירומים למחצה וללא הסכמת הוריהם, בנוסף לכך שהכריח כמה מהם לישון בקרבה מוגזמת אליו בתוך רכבו המסחרי כאשר יצאו יחדיו לטיולי מחנאות, הובילו להשעייתו לאלתר מארגון הצופים של בריטניה ב-13 במאי 1974 בעקבות ”חשדות בדבר כוונותיו המוסריות כלפי ילדים”.
בתגובה להאשמות נגדו שלח המילטון מכתבים רבים לאישים בולטים, ביניהם למלכת הממלכה המאוחדת אליזבת השנייה ולחבר הפרלמנט מייקל פורסית' (אנ'). חבר פרלמנט אחר בשם ג'ורג' רוברטסון (אנ') התלונן בפני פורסית' בעניין מועדון הנוער המקומי אותו ניהל המילטון, ולאחר הטבח אף טען שהתווכח עמו בין כותלי ביתו.
מורשת > ועדת החקירה

חקירה ציבורית מקיפה אודות אירועי הטבח נערכה בראשותו של השופט ויליאם קולן (אנ') והפיקה דוח מקיף אשר הגיש את המלצותיו לממשלת הממלכה המאוחדת מאוחר יותר באותה שנה. בין המלצותיה היו הידוק המגבלות על תפוצת כלי הנשק ברחבי המדינה וכן קידום שיח ודיון בעניין השאלה האם הטלת איסור מוחלט על החזקת כלי נשק פרטיים אכן תשרת את רצון הציבור. בנוסף הועלו מספר הצעות בדבר שינויים בהסדרי האבטחה הקיימים בבתי הספר, ובייחוד בדיקות רקע עמוקות יותר עבור עובדי ציבור אשר מתוקף תפקידם נדרשים לעבוד עם ילדים מתחת לגיל שמונה עשרה.
בעקבות המחלוקת הציבורית שהתעוררה לאחר הטבח חוקקה הממשלה השמרנית דאז בראשותו של ראש הממשלה סר ג'ון מייג'ור את חוק כלי הנשק (1997) (אנ') אשר אסר על החזקה פרטית של אקדחים מכל סוג למעט כאלו בעלי תחמושת של קליבר 22 מילימטרים (אנ'). הממשלה הבאה בראשותו של ראש הממשלה טוני בלייר חוקקה חוק נוסף בשם חוק כלי הנשק השני (1997) (אנ') אשר אסר גם על החזקתם של האקדחים שהחוק הקודם התיר, ולפיכך רק כלי נשק בעלי ערך היסטורי או כאלו המשמשים למטרות ספורטיביות נותרו חוקיים.
מספר ראיות שהצביעו על קיומו של שיח מסוים בין רשויות החוק לבין המילטון קודם לטבח הוזכרו בדוח החקירה הציבורי, אולם הוסתרו מאוחר יותר תחת חותם ופרסומם נאסר למשך מאה שנים. הסיבה הרשמית להטלת הצנזורה הייתה הגנה על זהותם של הילדים, אך לאחר שהדבר עורר מחלוקת ציבורית כבדה והעלה מספר האשמות שטענו כי הלכה למעשה נועדה הצנזורה להגן על כבודם של מספר בכירים, נבחן מחדש צו איסור הפרסום שהוטל שבידי השופט קולין בויד (אנ') וכמה מהראיות שוחררו לידי הציבור לאחר שעברו עריכה שסדר גודלה אינו ידוע באחרית שנת 2005. מספר ראיות אחרות אשר הכילו תיקים רפואיים וכן את דוחות הנתיחה שלאחר המוות של כמה מהילדים ושל המילטון נותרו חסויים.
כמה מהמסמכים שנחשפו הצביעו על כך שתלונות כנגד המילטון הצטברו בארכיוני המשטרה הסקוטית התיכונה (אנ') החל מ-1991 ואף נחקרו בידי יחידה שעיסוקה העיקרי הוא טיפול בפשעים כנגד ילדים (אנ'), אך דבר לא נעשה בנידון. הדיווחים נגדו אף הציעו להאשימו בעשרה סעיפי אישום שונים בגין שלל עבירות, ביניהן תקיפה והפרעה לשוטר במילוי תפקידו, בנוסף למספר הצהרות רשמיות מידי שוטרים אשר טענו כי המילטון לא היה כשיר להחזקת כלי נשק.
מורשת > הנצחה

מספר אישים בריטיים בכירים ביקרו בדאנבליין בימים שלאחר הטבח, ביניהם ראש הממשלה דאז ג'ון מייג'ור. טקס תפילה לזכר הנרצחים נערך בקתדרלת דאנבליין (אנ') בו השתתפו אנשי ציבור המשתייכים לדתות שונות. מלכת הממלכה המאוחדת אליזבת השנייה ובתה הנסיכה המלכותית אן השתתפו בטקס הנצחה מקומי שנערך ב-17 במרץ.
משפחות הקורבנות ארגנו טקס הנצחה פרטי כשבעה חודשים לאחר הטבח, באוקטובר 1996, בו נכחו למעלה משש מאות אנשים וביניהם צ'ארלס השלישי, לימים מלך הממלכה המאוחדת. הטקס שודר בשידור חי בערוץ הראשון של תאגיד השידור הבריטי והונחה בידי ג'יימס א. וייט (אנ'), אישיות בכירה בכנסייה של סקוטלנד.
אולם הספורט של בית הספר היסודי בתוכו התרחש מרבית הטבח נהרס ב-11 באפריל 1996, ובמקומו נשתל גן הנצחה לזכר הקורבנות. כשנתיים לאחר הטבח, ב-14 במרץ 1998, גן הנצחה נוסף נפתח בבית הקברות של דאנבליין, בו נקברו שלושה עשר מהקורבנות שנהרגו בטבח. בגן נבנה מעין מאגר מים המזכיר במראהו מעיין שעליו נבנתה אנדרטה עליה נחרטו שמות הקורבנות.
אנדרטת דמוית מנהיר אשר נבנתה על ידי הפסל ריצ'רד קינדרסליי (אנ') לזכר הקורבנות הוצבה בתוך קתדרלת דאנבליין ב-12 במרץ 2001. גובהה כשני מטרים וכל אחת מפאותיה מציגה ציטוט אחר מאת הסופרים בייארד טיילור, ויסטן יו אודן, ריצ'רד הנרי סטודארד (אנ') ואמיל ויקטור ריו (אנ').
תרבות > טלוויזיה

הסרט התיעודי הקצר רשומות מדאנבליין: לקחים מירי בבית ספר (אנ') מבית נטפליקס בבימויה של קים א. סניידר (אנ') מ-2018 סובב את אירועי הטבח ויוצר השוואה בינו לבין הטבח בבית הספר היסודי סנדי הוק.
הסרט התיעודי דאנבליין: זיכרון הילדים שלנו מבית איי. טי. וי. ואס. טי. וי. (אנ') שודר בטלוויזיה ביום השנה הראשון לטבח והציג ראיונות רבים עם בני משפחותיהם של הקורבנות.
הסרט התיעודי דאנבליין: כעבור עשור מבית ערוץ חמש (אנ') שודר ב-2006 בסביבות יום השנה העשירי לטבח.
התוכנית התיעודית דאנבליין: הסיפור שלנו מבית הענף הסקוטי (אנ') של תאגיד השידור הבריטי שודרה ב-2016 בסביבות יום השנה העשרים לטבח.
הסרט התיעודי חזרה לדאנבליין עם לוריין קלי מבית איי. טי. וי. מ-2021 הופק לכבוד יום השנה העשרים וחמישה של הטבח ומציג את ביקורה של העיתונאית לוריין קלי בדאנבליין.
תרבות > מוזיקה

להקת הפאנק הבריטית יו. קי. סאבס (אנ') פרסמה את השיר "דאנבליין" כחלק מאלבומם "דברים עיקריים" מ-1997 העוסק בטבח.
המלחין הסקוטי ג'יימס מקמילאן (אנ') כתב את המנגינה "תפילתו של ילד" כמחווה לקורבנות הטבח.
נגן חמת החלילים רוברט מתיסון מלהקת החלילים שוטס ודייקהד קלדוניה (אנ') הלחין מנגינה בשם "פעמוני דאנבליין" כמחווה לקורבנות הטבח.
המוזיקאי טד כריסטופר כתב מילים חדשות עבור הלחן של השיר נקישה על שערי גן עדן כמחווה לקורבנות הטבח ובהסכמתו של יוצרו בוב דילן. ביצועו של השיר החדש נעשה בידי כמה מאחיהם ואחיותיהם של הקורבנות וכן בשיתוף פעולה עם הגיטריסט מארק נופלר. השיר פורסם לראשונה ב-9 בדצמבר 1996.
לקריאה נוספת

| --- | --- |
סמסון, פיטר; קרואו, אלן; דאנבליין: שנת הדמעות שלנו; הוצאת מיינסטרים, 1997 (מסת"ב 1-85158-975-9): Samson, Peter; Crow, Alan; Dunblane: Our Year Of Tears; Mainstream Press, 1997 (ISBN 1-85158-975-9)
נורת', מיק; דאנבליין: לעולם לא נשכח; הוצאת מיינסטרים, 2000 (מסת"ב 1-84018-300-4): North, Mick; Dunblane: Never Forget; Mainstream Press, 2000 (ISBN 1-84018-300-4)
איילווארד, פיטר; להבין את דאנבליין וטבחים נוספים; הוצאת ראוטלדג', 2012 (מסת"ב 1780490941, מסת"ב 978-1780490946): Aylward, Peter; Understanding Dunblane And Other Massacres; Routledge, 2012 (ISBN 1780490941, ISBN 978-1780490946)
מרדכי פרום

| --- | --- |

 לידה:  1928 י' בשבט ה'תרפ"ח
 פטירה:  ספטמבר 1972  (בגיל 44 בערך) כ"ח באלול ה'תשל"ב ירושלים
 מקום קבורה:  בית הקברות היהודי בהר הזיתים 
 מדינה:  ישראל 
 מקום פעילות:  ירושלים
 תקופת הפעילות:  ?–1972 
 השתייכות:  ציונות דתית
 תחומי עיסוק:  תלמוד
 תלמידיו:  הרב אלישע אבינר, הרב אלישע וישליצקי, הרב יהושע מגנס
 חיבוריו:  ראו להלן
 
 תפקידים נוספים:  מראשי ישיבת מרכז הרב
 
 פרסים והוקרה:  פרס הרב קוק לספרות תורנית 
 
הרב מרדכי יהודה הלוי פרום (י' בשבט ה'תרפ"ח, 1 בפברואר 1928 – כ"ח באלול ה'תשל"ב, 7 בספטמבר 1972) היה ר"מ בישיבת מרכז הרב, שהשפיע רבות על אופייה של הישיבה ועל דמותה.
ראשית חייו

נולד בפיוטרקוב שבפולין לנפתלי יצחק הלוי ולאה פרום, חסידי גור. את שמו הוא קיבל על שם אבי סבו מרדכי לייב צדרבוים בעל הדפוס בפיטריקוב. בשנת תרצ"ה (1935), בגיל חמש, עלה עם משפחתו לארץ ישראל, ולמד בישיבות נובהרדוק בתל אביב, חיי עולם בירושלים ומרכז הרב.
הרב פרום היה נחשב מקורב לסטייפלר, בעל הקהילות יעקב וראש ישיבת נובהרדוק בה למד.
בישיבת מרכז הרב

בשנת ה'תשי"ג (1953) מינהו הרב צבי יהודה הכהן קוק למגיד שיעור בישיבת מרכז הרב, והוא היה לר"מ המרכזי בה. היה ידוע כבעל אופי מסודר וכושר הסברה מיוחד, שיעוריו הצטיינו בסדר ובבהירות רבה, והתייחד בהקפדתו על שמירת הזמנים.[דרושה הבהרה] לפני החגים היה נוהג לתת שיעורים בנושאי המועד בהלכה, אמונה ומוסר. שיעוריו אלו נכתבו על ידו בעשרות מחברות בסדר מופתי.
חיבב מאד חזנות, ובימים הנוראים היה משמש כשליח ציבור בתפילות ערבית ובמוסף של היום השני של ראש השנה. חלק מהתפילות הולחנו על ידו.
בשנותיו האחרונות גברה השפעתו בישיבת מרכז הרב, הוא העביר שיעורים לכל התלמידים, ואף היה אחראי על קבלת התלמידים. הוא סבר שצריך לנקוט בגישה מחמירה ביחס לקבלת תלמידים, על מנת להעלות את רמתה של הישיבה בהשוואה לישיבות אחרות. לאחר פטירת חותנו הרב רענן, בי' בניסן תשל"ב, נטל על עצמו גם את ניהול הישיבה[דרוש מקור]. הוא הנהיג שלכל בחור חדש שמגיע לישיבה מוצמד חברותא מבוגר, נוהג שקיים בישיבה עד היום.[דרושה הבהרה]
ביום השלושים לרב הנזיר נפטר בפתאומיות. ובכך חתם את השנה בפטירתם של שלושה מהבולטים ברבני מרכז הרב - הרב רענן, הרב הנזיר והוא.
תפקידים נוספים

לפני הקמת המדינה היה מרכז לשכת הגיוס של ירושלים. כיהן כיו"ר ועדת פרס הרב קוק של עיריית ירושלים.
חיים אישיים

הרב פרום נשא את צפורה (ילידת שנת תר"צ), בתם של הרב שלום נתן רענן ובתיה מרים, בתו של הרב קוק. לזוג לא נולדו ילדים במשך חמש עשרה שנים. מסופר כי במוצאי יום הכיפורים באחת השנים כינס הרב אריה לוין בית דין, שכלל מלבדו את הרב אברהם אלקנה כהנא שפירא ורב נוסף מישיבת מרכז הרב, והם "פסקו" שלרב פרום ייוולדו ילדים. באותה שנה נולדה להם בת. בהמשך נולדה לבני הזוג בת נוספת, ובן שנולד לאחר שהרב פרום נפטר, בשנת תשל"ג, ונקרא נתן מרדכי על שם אביו וסבו.
נפטר מהתקף לב בכ"ח באלול תשל"ב (1972), בגיל 44. נקבר בבית הקברות בהר הזיתים.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| עץ משפחת שפירא | עץ משפחת שפירא | עץ משפחת שפירא |   |  |  |  |   |  |  |  יעקב אלעזר הירשוביץ  יעקב אלעזר הירשוביץ     |  יעקב אלעזר הירשוביץ  יעקב אלעזר הירשוביץ     |  יעקב אלעזר הירשוביץ  יעקב אלעזר הירשוביץ     |  |  |  |  |  |  |  | עץ משפחת קוק | עץ משפחת קוק | עץ משפחת קוק |
|  |   |   |  |  |   |   |   |   |   |   |     |   |     |   |   |   |   |  |  |  |   |   |
|  אברהם אלקנה כהנא שפירא  אברהם אלקנה כהנא שפירא     |  אברהם אלקנה כהנא שפירא  אברהם אלקנה כהנא שפירא     |  אברהם אלקנה כהנא שפירא  אברהם אלקנה כהנא שפירא     |     |  פנינה שפירא  פנינה שפירא     |  פנינה שפירא  פנינה שפירא     |  פנינה שפירא  פנינה שפירא     |   |  זוסמן ריגר  זוסמן ריגר     |  זוסמן ריגר  זוסמן ריגר     |  זוסמן ריגר  זוסמן ריגר     |     |  טובה ריגר  טובה ריגר     |  טובה ריגר  טובה ריגר     |  טובה ריגר  טובה ריגר     |   |  שלום נתן רענן  שלום נתן רענן     |  שלום נתן רענן  שלום נתן רענן     |  שלום נתן רענן  שלום נתן רענן     |     |  בתיה מרים  בתיה מרים     |  בתיה מרים  בתיה מרים     |  בתיה מרים  בתיה מרים     |
|   |   |   |   |   |   |   |   |   |   |   |   |  |  |  |  |   |   |   |     |   |   |  |
|   |   |  יעקב אלעזר כהנא שפירא  יעקב אלעזר כהנא שפירא     |  יעקב אלעזר כהנא שפירא  יעקב אלעזר כהנא שפירא     |  יעקב אלעזר כהנא שפירא  יעקב אלעזר כהנא שפירא     |   |  |  |  רחל אליצור  רחל אליצור     |  רחל אליצור  רחל אליצור     |  רחל אליצור  רחל אליצור     |  |  מרדכי פרום  מרדכי פרום     |  מרדכי פרום  מרדכי פרום     |  מרדכי פרום  מרדכי פרום     |   |  צפורה  צפורה     |  צפורה  צפורה     |  צפורה  צפורה     |  |  אליהו שלמה רענן  אליהו שלמה רענן     |  אליהו שלמה רענן  אליהו שלמה רענן     |  אליהו שלמה רענן  אליהו שלמה רענן     |
|   |   |   |   |   |   |   |   |   |   |   |   |   |   |   |   |   |   |  |  |  |  |  |
|   |   |  אביטל  אביטל     |  אביטל  אביטל     |  אביטל  אביטל     |   |  אברהם ישראל סילבצקי  אברהם ישראל סילבצקי     |  אברהם ישראל סילבצקי  אברהם ישראל סילבצקי     |  אברהם ישראל סילבצקי  אברהם ישראל סילבצקי     |   |  דפנה בר  דפנה בר     |  דפנה בר  דפנה בר     |  דפנה בר  דפנה בר     |   |  קלמן בר  קלמן בר     |  קלמן בר  קלמן בר     |  קלמן בר  קלמן בר     |  |  |  |  |  |  |
חיבוריו

בגיל עשרים וארבע, בשנת תשי"ב (1952), הוציא לאור את ספרו תורת הלוי על שמונה המצוות הראשונות בספר החינוך. הספר זכה להסכמות מהרבנים הראשיים - הרב הרצוג והרב עוזיאל, ומהרב צבי פסח פרנק. על חיבורו זה זכה בפרס הרב קוק לספרות תורנית לשנת ה'תשי"ד.
לאחר פטירתו ב-1972 הוציאו תלמידים מישיבת מרכז הרב מספר ספרים מתורתו, בעיקר מתוך מחברות שהותיר אחריו.
חיבוריו > ספריו

תורת הלוי על ספר החינוך, דפוס חורב, ירושלים תשי"ב.
תורת הלוי על מסכת כתובות, המכון על שם הרצי"ה קוק, ירושלים תש"ס.
תורת הלוי על מסכת בבא קמא, המכון על שם הרצי"ה קוק, ירושלים תשס"ח.
תורת הלוי – גבורת יהודה – על מסכת פסחים, המכון על שם הרצי"ה קוק, ירושלים תשע"א. (נכתב על ידיו בצעירותו ויצא לאור מכתביו).
חידושי הגאון הרב מרדכי יהודה הלוי פרום זצ"ל - חוברת חידושים שכתב בצעירותו על חלקים ממסכתות חולין ושבועות.
בנוסף, ערך הרב נריה גוטל חוברות קצרות ובהן שיעוריו על ענייני חנוכה ופורים.
ערך וההדיר את תוספות הרשב"א על מסכת פסחים לר"ש משאנץ, עם הערות האדר"ת, בצירוף מבוא מפרי עטו (ירושלים תשט"ז, מהדורה שנייה בתשל"א, ושלישית בתשמ"ו).
חיבוריו > מאמריו

מאמרים של הרב מרדכי יהודה הלוי פרום, באתר ספריית אסיף
'קבלת תרומות ממשלת ארצות הברית', בתוך: זכור זאת ליעקב, ירושלים תשל"א, עמ' פז-צב
לקריאה נוספת

הרב עמיחי כנרתי, הגאון הרב מרדכי פרום זצ"ל: ר"מ בישיבת "מרכז הרב", מחבר ספר "תורת הלוי" על ספר החינוך ועוד ספרים חשובים, תשפ"ב.
הערות שוליים

1 2  הרב יעקב אריאל, הסכמה לספרו של אמיתי קמינצקי, האר עינינו בתורתך, מכון 'הארה בתורה', ירושלים תשע"ח, באתר אוצר החכמה.
↑  שמחה רז (עורך), משמיע ישועה, אור עציון תש"ע,  עמ' 107.
↑  משמיע ישועה עמ' 110
↑  משמיע ישועה עמ' 110, 113-114.
↑  יחיאל פריש וידידיה הכהן, האי"ש על העדה, חיפה תשע"ג, עמ' 84 (עדותו של הרב שאר-ישוב הכהן).
↑  "פרס הרב קוק" של עיריית ירושלים הוענק לרבנים שדמי, מלר ואליעזרוב, הצופה, 17 במרץ 1964.
↑  ייתכן שמדובר ברב דוד כהן (הנזיר).
↑  על פי דברי ציפורה פרום בראיון, לוי יצחק הירושלמי, הרב קוק: ההגדה והאגדה, מעריב, 16 באוגוסט 1985, עמ' 21
↑  הדברים הובאו, ללא אזכור שמם של הרבנים פרום ורענן, אצל: שמחה רז, איש צדיק היה, עמ' 208
↑  נפטר הרב מרדכי פרום, מעריב, 8 בספטמבר 1972, עמ' 4
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
↑  פרס הרב קוק חולק אמש בתל אביב (חלק א, חלק ב), שערים, 3 בספטמבר 1954, עמ' 1 ו-8; אריה אלברט, במחיצת סופרים תורניים (חלק א, חלק ב), שם, 10 בספטמבר 1954, עמ' 10
↑  בעמוד השער נכתב שזהו כרך ראשון. נכון לתשפ"ד, הכרך השני לא יצא לאור, אף שנכתב על ידי הרב פרום לפחות באופן חלקי. מאמר מתוכו ('בעניין קדושת בכור') פורסם בקובץ בשמן רענן, ראו להלן.
| --- | --- |
בקרת זהויות :  NLI: 987007313383505171  ISNI: 0000 0000 6696 9480  LCCN: nr93038910  VIAF: 71267032   WorldCat (עם VIAF): 71267032
ג'וזף באנה

| --- | --- |
אין תמונה חופשית
 לידה:  2 באוקטובר 1997 (בן 27) לוס אנג'לס, ארצות הברית 
 מדינה:  ארצות הברית 
 מקום לימודים:  אוניברסיטת פפרדיין 
 פרופיל ב-IMDb
 
ג'וזף בָּאֶנָה (אנגלית: Joseph Baena; ‏נולד ב־2 באוקטובר 1997) הוא שחקן ודוגמן כושר אמריקאי, שהוא בנו של השחקן והפוליטיקאי ארנולד שוורצנגר.
ביוגרפיה

ג'וזף באנה הוא בנם הביולוגי של ארנולד שוורצנגר ומילדרד פטרישיה "פאטי" באנה. הוא בנו החוקי של רוגליו באנה, שאמו הייתה נשואה לו בזמן היוולדו. הוא אחיו למחצה מצד האם של ג'קי רוזו; ואח למחצה מצד אבא של קתרין, כריסטינה, פטריק וכריסטופר שוורצנגר. אחיו למחצה מצד אביו כריסטופר נולד 5 ימים קודם לכן ב-27 בספטמבר 1997. הוא ממוצא אוסטרי וגואטמלי.
בסוף 2010, בגיל 13, נודע לבאנה שארנולד שוורצנגר הוא אביו הביולוגי האמיתי, כאשר התקשורת חשפה את העובדה יום לאחר סיום כהונתו של שוורצנגר כמושל קליפורניה. בשנת 2011, סיפור לידתו פורסם בצהובונים, כאשר שוורצנגר הודה שבאנה נולד כתוצאה מרומן עם אמו של באנה, שהייתה עובדת משק בית לשעבר בזמן שהיה נשוי למריה שרייבר. למרות היותו בנו של שוורצנגר, הוא בחר שלא להשתמש באותו שם משפחה.
קריירה > דוגמנות כושר

באנה הופיע על השער של הגיליון Men's Health במרץ 2022, והסיפר בראיון על שיטות הכושר שלו ואת הקשר המשפחתי שלו עם אביו. לאחר שהחל להרים משקולות, אביו נתן לו את הספר האנציקלופדיה של פיתוח גוף מודרני ששוורצנגר היה שותף בכתיבתו כדי לסייע לבאנה באימונים שלו.
קריירה > קריירת נדל"ן

באנה הביע עניין להתחיל קריירה בתחום הנדל"ן באינסטגרם במאי 2021. לאחר שלמד את השיעורים הדרושים ועבר את התהליכים הנדרשים, באנה רכש בהצלחה את רישיון המתווך שלו במדינת קליפורניה בשנת 2022 וכיום הוא מזוהה עם Aria Properties בלוס אנג'לס, קליפורניה.
קריירה > רוקדים עם כוכבים

בשנת 2022, באנה היה התחרה בעונה ה-31 של "רוקדים עם כוכבים", שם הוא רקד לצד דניאלה קראגץ'. הם הודחו בהדחה החמישית והוצבו במקום ה-11 בתחרות.
חיים אישיים

בשנת 2019, באנה סיים את לימודיו באוניברסיטת פפרדיין במאליבו, קליפורניה, עם תואר במנהל עסקים.
במרץ 2021, באנה החל להתאמן בג'וג'יטסו ברזילאי בצ'קמט נורת'רידג'.
פילמוגרפיה > קולנוע

| שנה | כּוֹתֶרֶת | תפקיד | הערות |
| --- | --- | --- | --- |
| 2016 | Terminator 2 Remake עם Joseph Baena: Bad to the Bone | המחסל | סרטון קצר |
| 2022 | Chariot | קורי |  |
| 2022 | Bully High | אדי |  |
| 2023 | Called to Duty: The Last Airshow | סגן אנדרו 'בלס' האריס |  |
| TBA | Encounters | טאריק | בצילומים |
| TBA | Lava | אלכס | פוסט פרודקשן |
| TBA | Gunner | וולי | בצילומים |
| TBA | Athena Saves Christmas | TBA | בצילומים |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2022 | Scam Squad | ניקו | מיני סדרה |
| 2022 | רוקדים עם כוכבים | עצמו | 6 פרקים של עונה 31 |
| 2023 | Beyond Belief: Fact or Fiction | רובין הוד | פרק: "Ehre unter Dieben" |